Sylvia Brustad
Store norske leksikon,Samfunn,Politikk og offentlig forvaltning,Norsk politikk og offentlig forvaltning,Partier og politikere,Norske politikere,Tidligere politikere
Sylvia Brustad er en norsk Arbeiderpartipolitiker. Hun var barne- og familieminister 1996–97 i Thorbjørn Jaglands regjering og kommunal- og regionalminister 2000–01 i Jens Stoltenbergs første regjering. I den rød-grønne regjeringen var hun helse- og omsorgsminister 2005–08 og nærings- og handelsminister 2008–09.
Brustad har også vært leder av Arbeiderpartiets kvinnepolitiske utvalg 1992–98 og medlem av Arbeiderpartiets sentralstyre fra 2002, samt medlem i Hedmark fylkesting 1987–89. Brustad representerte Arbeiderpartiet og Hedmark på Stortinget fra 1989 til 2009. Her var hun leder av sosialkomiteen fra 1993 til 1996 og kommunalkomiteen fra 1997 til 2000.Sylvia Brustad tok ikke gjenvalg til Stortinget 2009. Hun møtte mye kritikk for sin håndtering av saken omkring aksjesalgene i Aker Solutions, og det ble våren 2009 stilt mistillitsforslag mot henne i Stortinget. Brustad gikk ut av regjeringen og trakk seg fra politikken høsten 2009.2010 ble Sylvia Brustad konstituert fylkesmann i Hedmark for den tid finansminister Sigbjørn Johnsen var medlem av regjeringen (til 2013).Fra 2013 til 2017 var Brustad daglig leder i Aker Kværner Holding. Fra 2017 er hun direktør for helse (Spekter-Helse) i Arbeidsgiverforeningen Spekter. Hun utgav 2012 memoarboken I partiets tjeneste (med Stein Aabø). Les mer i Store norske leksikon Sylvia Brustad i Norsk biografisk leksikon